दौनें बल्लेबाजें लंच तक्कर दी खेढ बिना कुसै होर नसकान दे गुजारी लैती ते भारत दे स्कोर गी सौ रन दे पार पजाया। द्रविड़ ते गंभीर ने दूए विकेट गित्तै आपस इच 133 रन जोड़े गै हे जे तां मेजबान कप्तान डेनियल वेट्टोरी दी गेंद उप्पर द्रविड़ गी अंपायर ने विवादास्पद तरीके कन्नै आउट देई दित्ता जिसले के रिप्ले इच साफ लब्भा करदा हा जे गेंद उंदे पैड कन्नै लग्गियै कैच कीती गेई ही ते उंदे बल्ले थमां गेंद दा कोई राबत नेई होआ हा। इस चाल्ली चाह् दे किश चिर पैह्‌लें भारत गी दूआ झटका लग्गेआ।